El col·legi Joan XXIII de Burjassot celebra les Jornades de Portes Obertes
2025-07-24

El col·legi Joan XXIII de Burjassot obrirà les seues portes en tres jornades diferents per a donar a conéixer la seua oferta educativa així com les instal·lacions del centre, de cara a la campanya de matrícula i canvi de centre escolar per al curs 2024/2025.

Per a donar una atenció personalitzada i poder donar resposta a qualsevol dubte per part de les famílies, el centre ha creat un formulari, depenent del nivell al qual es vulga accedir, perquè les famílies s’inscriguen i la visita siga més útil i còmoda. Així, la jornada de portes obertes d’ESO tindrà lloc el dimecres 17 d’abril, a partir de les 18.00 hores en l’edifici del carrer Isabel La Catòlica, 46. La inscripció pot realitzar-se en este ENLLAÇ.

En el cas d’estar interessats en infantil i primària, la visita serà el dijous 18 d’abril a partir de les 17.30 hores, en l’edifici del carrer Pi i Margall, 47 i la inscripció està oberta en este ENLLAÇ. Finalment, en el cas de Batxiller i Cicles Formatius, la jornada de portes obertes serà el dijous 25 d’abril, a partir de les 18.00 hores, també en el carrer Isabel La Catòlica, 46. La inscripció pot realitzar-se en este ENLLAÇ.